[{"text_idx": "#000000", "text": "'Dim digon o nyrsys yn cael eu hyfforddi'"}, {"text_idx": "#000001", "text": "Disgrifiad o\u2019r llun, Mae gwariant ar staff asiantaeth wedi cynyddu o \u00a330m dros y pedair blynedd diwethaf"}, {"text_idx": "#000002", "text": "Does dim digon o nyrsys yn cael eu hyfforddi i gwrdd a\u0302'r angen, yn o\u0302l cyfarwyddwr y Coleg Nyrsio Brenhinol yng Nghymru."}, {"text_idx": "#000003", "text": "Daw rhybudd Tina Donnelly wrth i ffigyrau ddaeth i law'r Ceidwadwyr Cymreig ddangos bod byrddau iechyd Cymru wedi gwario dros \u00a3190m ar feddygon a nyrsys asiantaeth dros y pedair blynedd ddiwethaf."}, {"text_idx": "#000004", "text": "Mae'r Ceidwadwyr nawr yn bwriadu gofyn i'r archwilydd cyffredinol ymchwilio."}, {"text_idx": "#000005", "text": "Dywedodd Llywodraeth Cymru ei bod wedi ymrwymo i fuddsoddi yn staff y gwasanaeth iechyd."}, {"text_idx": "#000006", "text": "Mae'r ffigyrau a ddaeth i law y Ceidwadwyr Cymreig ar o\u0302l iddyn nhw wneud cais o dan y ddeddf rhyddid gwybodaeth, yn dangos bod gwariant byrddau iechyd Cymru ar feddygon a nyrsys asiantaeth wedi cynyddu o \u00a340m yn 2011/12 i dros \u00a371m yn 2014/15."}, {"text_idx": "#000008", "text": "Dros yr un cyfnod, Bwrdd Iechyd Powys wariodd leiaf - Ychydig dros \u00a31m dros yr un cyfnod. Er hyn, roedd cynnydd yng ngwariant y bwrdd iechyd yma hefyd o \u00a3170,000 i \u00a3635,000 dros bedair blynedd."}, {"text_idx": "#000009", "text": "Mae'r byrddau iechyd wedi dweud eu bod yn cael trafferth recriwtio doctoriaid a nyrsys newydd."}, {"text_idx": "#000010", "text": "Disgrifiad o\u2019r llun, Dywedodd Darren Millar ei fod yn bwriadu gofyn i'r archwilydd cyffredinol ymchwilio i'r sefyllfa"}, {"text_idx": "#000012", "text": "\"Rhan o'r gwariant ar asiantaethau yw nad ydyn ni wedi gweld codiad cyflog i nyrsys oni bai am yr 1% sy'n dod y flwyddyn yma."}, {"text_idx": "#000013", "text": "\"Mae nyrsys yn ei chael hi'n anodd ymdopi, felly maen nhw nawr yn ceisio gwneud sifftiau ychwanegol gydag asiantaethau am eu bod yn talu mwy.\""}, {"text_idx": "#000015", "text": "\"Nid yn unig yw doctoriaid a nyrsys yn dioddef pan fo lefelau staffio yn beryglus o isel - mae safon gofal yn gwaethygu hefyd.\""}, {"text_idx": "#000016", "text": "Dywedodd llefarydd Llywodraeth Cymru: \"Ry'n ni'n disgwyl i fyrddau iechyd ac ymddiriedolaethau i fynd i'r afael a\u0302 gwariant ar asiantaethau mewn nifer o ffyrdd gwahanol, ond mae'n rhaid i ni sylweddoli bod staff asiantaeth yn chwarae ro\u0302l bwysig yn y Gwasanaeth Iechyd yng Nghymru."}, {"text_idx": "#000017", "text": "\"Mae'r ffigyrau yn y cais rhyddid gwybodaeth yma yn cynrychioli cyfran fechan o'r \u00a36.7bn o gyllideb ry'n ni'n gwario ar wasanaethau cyhoeddus yng Nghymru pob blwyddyn.\""}, {"text_idx": "#000018", "text": "Cynllun cynyddu niferoedd meddygon17 Gorffennaf 2015"}, {"text_idx": "#000019", "text": "Prif Straeon'Cyfle i bob disgybl siarad Cymraeg yn hyderus'Published9 awr yn o\u0302l'Cymru wedi methu a\u0302 gwario \u00a3155m yn ystod Covid'Published8 awr yn o\u0302lArestio dyn ar o\u0302l marwolaeth dyn arall yn LlanelliPublished4 awr yn o\u0302l"}, {"text_idx": "#000022", "text": "Arestio dyn ar o\u0302l marwolaeth dyn arall yn Llanelli"}]